તાલુકા વિકાસ અધિકારીને તો ભટેરાપુરા ગામની જ જાણકારી ન હતી. તો પછી ત્યાં વસતા ગામવાસીઓની મુશ્કેલીઓની તો વાત જ ક્યાં કરવી. મહમદપુરાની પંચાયતમાં સમાવેશ થતાં દરેક ગામની જવાબદારી સમી તાલુકા વિકાસ અધિકારીની હોય, પરંતુ અધિકારીને એ તો ખબર હોવી જોઈએ કે ભટેરાપુરા ગામ દાયકાઓ પહેલાંનું છે. અધિકારીઓ જ આવા નાનાં ગામોને નજર અંદાજ કરતા હોય ત્યાં વિકાસની વાત શું કરવાની. આવાં ગામડાંઓને હવે સુવિધાપૂર્ણ બનાવવાનો સમય આવી ગયો છે.